6. ΠΡΟΕΔΡΙΚΟΝ ΔΙΑΤΑΓΜΑ της 20 Απρ./5 Μαΐου 1931 Περί ορισμού ειδών παραγομένων εν τη Χώρα, εφ' ων κατηργήθη πάσα δασμολογική απαλλαγή υπό του υπ' αριθ. 4782 Νόμου. Έχοντες υπ' όψει την διάταξιν του άρθρ. 1 παρ. 1 εδάφ. α' του υπ' αριθ. 4782 Νόμου "περί καταργήσεως δασμολογικών απαλλαγών", απεφασίσαμεν και διατάσσομεν: Άρθρον μόνον.-Καθορίζομεν τα εξής είδη, παραγόμενα η κατασκευαζόμενα εν τη χώρα, επί των οποίων καταργείται γενικώς και δι' αυτό τούτο το Δημόσιον πάσα υπό Νόμων προβλεπομένη απαλλαγή  κατά την εισαγωγήν των εξ εισαγωγικού δασμού και λοιπών παρομαρτούντων φόρων και δικαιωμάτων. Α' Γεωργικά είδη - Ζώα και προϊόντα ζώων. Βόες, αγελάδες, μόσχοι, αιγοπρόβατα, τυρός εν γένει. Μαργαρίνη και λίπη εδώδιμα, βούτυρον, γάλα, ωά, σίτος, αραβόσιτος, κριθή, βρώμη, χορτονομή εν γένει, σανός, και άχυρον. ΦασίοΣελ. 405 Τελωνειακές Ατέλειες 30.Ζ.α.4-6 λοι, κύαμοι, ερέβυνθοι, πίσα, φακαί, γεώμηλα, ξυλάνθρακες, και καυσόξηλα. Ξυλεία οξυάς, παντός είδους, πλην της φουρνιστής, οίνοι. Β'. Βιομηχανικά είδη. Άμαξαι και επιδομαί αυτοκινήτων (καροσερί). Ανθρακασβέστιον, ασετυλίνη διαλελυμένη, Ανθρακικόν οξύ, βερνίκια διάφορα και βερνικοχρώματα. Γεωργικά εργαλεία (οίον πτύα, αξίναι, σκαπάναι, ψεκαστήρες) και γεωργικά μηχανήματα (οίον άροτρα, υνία, σβάρναι, βολοκόποι, εκκοκιστήρια αραβοσίτου, χορτοπιεστικαί και αχυροπιεστικαί μηχαναί, λυχνιστικαί μηχαναί), δερμάτινα είδη. Δεψικά εκχυλίσματα, εκρηκτικαί ύλαι (οίον πυρίτις υπονόμων, πυρίτις κυνηγίου, πυρίτις άκαπνος, δυναμίτις, σεδίτις, θρυαλλίς, χόνδροι). Έπιπλα εν γένει. Καρφίδες, καρφοβελόναι, κοχλίαι και έλικες πάσης φύσεως. Κλείθρα, κλίναι εν γένει. Κυτία λευκοσιδηρά, κυτία χάρτινα, κώδωνες, κουφώματα, κηρεζίνη, κηρία, κόλλα ζωϊκή. Κονιάκ, Κολοφώνιον, Κοκκινέλαιον, κομβία εν γένει. Κτένες, κώκ, καννάβεως και ιούτης προϊόντα, ήτοι νήματα και υφάσματα, σάκκοι, σχοινία, και σπάγγοι. Λαμπτήρες ηλεκτρικοί και λάμπαι κοιναί. Λινέλαιον, Μαγνησία δίπυρος και πεφρυγμένη. Μηχανήματα ελαιουργίας εν γένει. Μυλοστάσια και πλυντήρια σίτου. Πιεστήρια ζυμαρικών και ζυμωτήρια. Μηχανήματα οινοποιΐας, και οινοπνευματοποιΐας εν γένει. Μηχανήματα σαπωνοποιΐας, πυρηνελαιουργίας και σπορελαιουργίας εν γένει. Μηχανήματα χαλβαδοποιΐας και κομφετοποιΐας. Μηχανήματα πλινθοποιΐας και μωσαϊκών πλακών. Μεταλλικαί θύραι, παράθυρα, κιγκλιδώματα, κλίμακες, φωταγωγοί, στέγαι και συναφή. Οινοπνευματώδη ποτά. Οξέα διάφορα (θεϊκόν, νιτρικόν, υδροχλωρικόν). Οξυγόνον. Οστεάλευρον, Παραφίνη, Πέταλα, Πλάστιγγες. Σάπων κοινός και χειροσάπων. Στεατίνη. Στοιχεία τυπογραφικά. Συσσωρευταί ηλεκτρικοί. Στοιχεία ηλεκτρικά. Τερεβινθέλαιον. Τάπητες. Υαλουργίας προϊόντα, οίον δαμιζάναι, φιάλαι, υαλοπίνακες, ποτήρια και πάντα τα είδη λευκής υάλου ως και κρυστάλλινα αντικείμενα. Ψήκτραι και ψιάθινα αντικείμενα. Βλ. και Π.Δ. 20/29 Αυγ. 1934 (κατωτ. αριθ. 9). 